Diari Oficial de la Generalitat Valenciana


Sumari del DOGV 3836, del 14-09-2000 (2000/7244)

Informació pública del programa d'actuació integrada de la unitat d'execució única número 05.UE.R del Pla General Municipal d'Ordenació Urbana de Castelló de la Plana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3836

Data del DOGV
:   14-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7244


Organisme emissor
:   Agrupació d'Interés Urbanístic Marrada del PERI núm. 5 del PGMOU de Castelló

Tipus de document
:   Anunci

Informació pública del programa d'actuació integrada de la unitat d'execució única número 05.UE.R del Pla General Municipal d'Ordenació Urbana de Castelló de la Plana. [2000/Q7244]
  
L'Agrupació d'Interés Urbanístic Marrada del Pla Especial de Reforma Interior número 5 del Pla General Municipal d'Ordenació Urbana de Castelló de la Plana, ha formulat un programa d'actuació integrada de la unitat d'execució única número 05.UE.R del Pla General Municipal d'Ordenació Urbana de Castelló de la Plana, que inclou el projecte d'urbanització, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'estableix en l'apartat 1.c de l'article a què es fa referència en relació amb l'article 46.3, ambdós de la llei esmentada, se sotmet aquest programa amb tota la documentació annexa a informació pública pel termini de 20 dies hàbils des de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, les persones interessades en aquest procediment podran formular qualssevol al·legacions que els convinguen segons dret, així com unes altres alternatives de programa i, si escau, proposicions juridicoeconòmiques; tot això en els terminis i condicions de la Llei 6/1994 esmentada, a aquest efecte qualsevol persona interessada podrà consultar l'expedient dipositat a la notaria d'Ernesto Tarragón Albella, carrer de Ruiz Zorrilla, 1, 3, de Castelló de la Plana.
  
Igualment, es fa constar que qualsevol persona podrà comparéixer en aquesta notaria per a obtenir una còpia de l'acta de protocol·lització del projecte i dels documents que l'acompanyen, o sol·licitar que es li hi exhibisca.
  
La documentació a què es fa referència, així com l'expedient administratiu, es podrà consultar a l'Ajuntament de Castelló de la Plana els dies hàbils en horari d'atenció al públic.
  
Les al·legacions que, si escau, es formulen, caldrà presentar-les davant el Registre General de l'Ajuntament de Castelló de la Plana.
  
Així mateix, i pel mateix manament, mitjançant aquest anunci, segons el que s'estableix en el paràgraf segon de l'article 48, en relació amb l'article 46, paràgrafs 4 i 5 de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques, comença el dia següent hàbil a la finalització del termini de 20 dies anteriorment indicat. Durant aquest termini podran formular-se les proposicions a què es fa referència al Registre General de l'Ajuntament de Castelló de la Plana.